section_heading: Luftwaffe u prvim godinama Drugog svjetskog rata (1939. – 1941.)
paragraph_text: Od srpnja 1940. Luftwaffe se počela sve više sukobljavati s RAF-om u britanskom zračnom prostoru. Ta zračna bitka za Britaniju trebala je biti uvod za invaziju Wehrmachta na Britansko otočje. Zbog velikih gubitaka nad Engleskom i početka priprema za Barbarossu od proljeća 1941. Luftwaffe je glavninu svojih snaga poslala na istok Europe. Bombardiranje Britanskog otočja se nastavilo pretežno noću i povremeno danju lovcima-bombarderima. Na Atlantiku Luftwaffe je potpomagala Kiregsmarine u napadima na britanske ratne i trgovačke brodove. Njemački zrakoplovi su povremeno napadali neprijateljske brodove bombama i torpedima, no njihova najvažnija uloga bila je dojavljivanje položaja konvoja i pribavljanje meteoroloških podataka.